Diari Oficial de la Generalitat Valenciana


Sumari del DOGV 4849, del 24-09-2004 (2004/9321)

RESOLUCIÓ de 28 de juliol de 2004, del conseller de Territori i Habitatge, per la qual s'aprova definitivament la modificació del Pla general del municipi de València, Ampliació del parc de Capçalera, amb les condicions contingudes en la declaració d'impacte ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4849

Data del DOGV
:   24-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9321


Data del document
:   28-07-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme
    * impacte ambiental

RESOLUCIÓ de 28 de juliol de 2004, del conseller de Territori i Habitatge, per la qual s'aprova definitivament la modificació del Pla general del municipi de València, Ampliació del parc de Capçalera, amb les condicions contingudes en la declaració d'impacte ambiental. [2004/9321]
  
Vist l'expedient, referit a la modificació del Pla general del municipi de València. Ampliació del parc de Capçalera, i de conformitat amb els següents,
  
Antecedents de fet
  
Primer
  
El projecte es va sotmetre a informació pública, inserint edictes en el Mini Diario de València de 26-7-2002 i en el DOGV núm. 4317, de 20-8-2002. Durant el termini concedit no s'hi van presentar al·legacions.
  
Segon
  
El projecte consta de memòria, plànols, estudi d'impacte ambiental, i expedient de tramitació municipal.
  
Tercer
  
Durant la tramitació en aquest Servei Territorial, s'ha sol·licitat informe a la Confederació Hidrogràfica del Xúquer, que l'ha emés en sentit genèric, sense analitzar la proposta a examen i recordant l'obligació de complir la legislació d'aigües.
  
En l'expedient municipal consta la declaració d'impacte ambiental favorable, amb determinats condicionants.
  
Quart
  
València disposa de Pla general d'ordenació urbana aprovat definitivament per Resolució del conseller d'Obres Públiques, Urbanisme i Transports de data 28 de desembre de 1988.
  
Cinqué
  
La Comissió Territorial d'Urbanisme de València, en sessió realitzada el 2 de juliol del 2004, va acordar emetre informe favorable i proposar al conseller de Territori i Habitatge l'aprovació definitiva de la modificació del Pla general de València, ampliació del parc de Capçalera, amb els condicionants continguts en la declaració d'impacte ambiental.
  
Fonaments jurídics
  
Primer
  
El projecte està complet i la tramitació ha sigut correcta, conforme als articles 55 i concordants de la Llei reguladora de l'activitat urbanística (en endavant, LRAU).
  
Segon
  
L'objecte de la modificació és ampliar el parc de Capçalera en una superfície aproximada de 7.500 m², amb perímetre irregular de forma trapezoïdal, en l'extrem nord-oest al costat de l'alqueria protegida Molí del Sol. El sòl afectat està classificat actualment com a no urbanitzable de protecció agrícola, passant amb la modificació a ser no urbanitzable xarxa primària espai lliure (GEL-1, en la nomenclatura que recull el Pla general).
  
L'ampliació es justifica en les raons següents:
  
La protecció adequada de l'alqueria Molí del Sol i la destinació de l'edifici i el seu entorn a ús públic com a museu de tècniques hidràuliques, exigeix la incorporació d'aquests terrenys addicionals.
  
Millorar les condicions d'accessibilitat i ús públic del parc.
  
L'ajust de l'ampliació per la banda nord amb la ronda nord de Mislata, es concretarà en el projecte d'execució, estimant en aquest sentit l'observació formulada pel servei de circulació i transports municipal.
  
Tercer
  
La modificació es fonamenta en raons d'interés públic degudament justificades en el projecte, com són l'ampliació de l'entorn públic de protecció de l'alqueria Molí del Sol, la millora de les condicions d'accessibilitat i ús públic del parc, definint un nou límit amb la rotonda de l'av. General Avilés i la ronda Nord de Mislata.
  
La modificació és coherent amb la política autonòmica en matèria de medi ambient i no s'hi observa cap obstacle legal per a l'aprovació.
  
Quart
  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, conforme al que estableix l'article 6-e del Decret 201/2003, de 3 d'octubre, del Consell de la Generalitat Valenciana, que aprova el Reglament d'òrgans urbanístics de la Generalitat.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació del Pla general del municipi de València ampliació del parc de Capçalera, amb els condicionants continguts en la declaració d'impacte ambiental.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que es puga exercir qualsevol altre recurs que s'estime oportú.
  
València, 28 de juliol de 2004.- El conseller: Rafael Blasco Castany.